აზერბაიჯან-კოლომბიის ურთიერთობები

აზერბაიჯან-კოლომბიის ურთიერთობები აღნიშნავს ორმხრივ ურთიერთობებს აზერბაიჯანის რესპუბლიკასა და კოლომბიის რესპუბლიკას შორის პოლიტიკის, სოციო-ეკონომიკურ, კულტურულ და სხვა სფეროებში. ორ ქვეყანას შორის ურთიერთთანამშრომლობა ხორციელდება ისეთ სფეროებში, როგორიცაა: განათლება, კულტურა, სპორტი და ტურიზმი.

 დიპლომატიური ურთიერთობები  
აზერბაიჯანის რესპუბლიკასა და კოლომბიას შორის დიპლომატიური ურთიერთობები 1994 წლს 13 დეკემბერს დამყარდა. აზერბაიჯანის საელჩო კოლომბიაში 2014 წელს ბოგოტაში გაიხსნა, ხოლო კოლომბიის საელჩო აზერბაიჯანში იმავე წელს, ბაქოში ამოქმედდა. 2018 წლის 14 დეკემბრიდან კოლომბიის ელჩი აზერბაიჯანში არის ლუის ანტონიო დიმატე კარდენასი. ორ ქვეყანას შორის იურიდიული ურთიერთობა რეგულირდება 5 დოკუმენტით.

 პარლამენტთაშორისი ურთიერთობები 
აზერბაიჯანის მილი მეჯლისში აზერბაიჯან-კოლომბიის პარლამენტთაშორისი სამუშაო ჯგუფი მოქმედებს, ხოლო კოლომბიის კონგრესში კოლომბია-აზერბაიჯანის მეგობრობის ჯგუფი ფუნქციონირებს. აზერბაიჯან-კოლომბიის პარლამენტთაშორის სამუშაო ჯგუფს ხანლარ ფატიევი ხელმძღვანელობს.

2016 წლის 29-30 ოქტომბერს კოლომბიის სენატის პირველი ვიცე-პრეზიდენტი, დაირა დე-ხესუს გალვის მენდესი და სენატორები ტერესიტა გარსია რომერო და ამრიცა მარტინეს არისტიზაბალი მეხუთე მსოფლიო ჰუმანიტარულ ფორუმში მონაწილეობის მისაღებად აზერბაიჯანის დედაქალაქ ბაქოში იმყოფებოდნენ.

2012 წლის 28 მარტს კოლომბიის კონგრესმა მთიანი ყარაბაღის კონფლიქტთან დაკავშირებით მიიღო რეზოლუცია „აზერბაიჯანის ტერიტორიების არალეგალური ოკუპაციის შესახებ“. მომდევნო წლის 30 ივლისს მთიანი ყარაბაღის კონფლიქტთან და ხოჯალის გენოციდთან დაკავშირებით შესაბამისი დოკუმენტის წინადადება მიიღო საგარეო საქმეთა და წარმომადგენლობითი პალატის ეროვნული თავდაცვის მეორე კომიტეტმა. 2017 წლის 20 თებერვალს ხოჯალის ტრაგედიის 25-ე წლისთავზე დოკუმენტი კოლომბიის კონგრესის საგარეო საქმეთა და ეროვნული თავდაცვის მეორე კომიტეტმა დაამტკიცა. 2018 წლის დეკემბერში კოლომბიის კონგრესის მეორე კომიტეტმა მიიღო რეზოლუცია მთიანი ყარაბაღის კონფლიქტთან დაკავშირებით, რომელშიც აზერბაიჯანს დაუჭირა მხარი.

 უმაღლესი დონის ვიზიტები 
2013 წლის 25 სექტემბერს გაერთიანებული ერების ორგანიზაციის 68-ე გენერალურ ასამბლეაზე, ნიუ-იორკში ორი ქვეყნის საგარეო საქმეთა მინისტრი შეხვდა ერთმანეთს. 2014 წლის იანვარში ბაქოში კოლომბიის დიპლომატიური მისია გაიგზავნა. იმავე წლის 1 აპრილს კოლომბიის დედაქალაქში აზერბაიჯანის საელჩოს გახსნის ცერემონია გაიმართა. მაისში მიუმხრობლობის მოძრაობის XVII შეხვედრის ჩარჩოს ფარგლებში საგარეო საქმეთა მინისტრის მოადგილის, პატი ლონდოსა და აზერბაიჯანის საგარეო საქმეთა მინისტრის შეხვედრა გაიმართა. 24-26 სექტემბერს ენერგეტიკის, ვაჭრობისა და ეკონომიკური განვითარების სფეროში ურთიერთანამშრომლობისა და ორმხრივი აგენდის განხილვის მიზნით აზერბაიჯანს ფრანცისკო კოი ეწვია. 

2016 წლის 1 სექტემბერს გილიერმო კასტრო აზერბაიჯანის საგარეო საქმეთა მინისტრის მოადგილეს, ხალაფ ხალაფოვს შეხვდა ბაქოში. მხარეებმა ქვეყნებს შორის ვაჭრობისა და ტურიზმის გაძლიერების შესახებ ისაუბრეს.

2017 წლის 21 სექტემბერს კოლომბიის საგარეო საქმეთა მინისტრის, მარია ანგელა ჰოლგუინისა და აზერბაიჯანის საგარეო საქმეთა მინისტრის, ელმარ მამედიაროვის შეხვედრისას კულტურისა და სპორტის სფეროში თანამშრომლობის შესახებ დეკლარაცია მოეწერა ხელი. იმავე წლის 16-18 ივნისს მარია ანგელა ჰოლგუინი აზერბაიჯანის პრეზიდენტს, ილჰამ ალიევსა და ელმარ მამედიაროვს შეხვდა. 

 პარტიათშორისი პოლიტიკური კონსულტაციები 
2012 წლის 24-26 ივლისს კოლომბიაში ელმარ მამედიაროვის ვიზიტით პარტიათშორისი პოლიტიკური კონსულტაციების პირველი სესია დაიწყო. ინტერპარტიული პოლიტიკური კონსულტაციების მეორე სესია გაიმართა იმავე წლის 30 სექტემბრიდან 2 ოქტომბრამდე, როდესაც კოლომბიის საგარეო საქმეთა მინისტრის მოადგილე, მონიკა ლანცეტა აზერბაიჯანს ეწვია. 2013 წლის 8 ივლისს, კოლომბიის საგარეო საქმეთა მინისტრის აზერბაიჯანში ჩასვლისას პარტიათშორისი პოლიტიკური კონსულტაციების მესამე სესია გაიმართა. 2017 წლის 29-30 მაისს კოლომბიაში აზერბაიჯანის საგარეო საქმეთა მინისტრის სამუშაო ვიზიტის დროს მეოთხე სესია მოეწყო.

 რესურსები ინტერნეტში 
Embassy of Azerbaijan to Colombia 
 სქოლიო 

კატეგორია:აზერბაიჯანის საგარეო ურთიერთობები
კატეგორია:კოლომბიის საგარეო ურთიერთობები
კატეგორია:აზერბაიჯანის დიპლომატიური ურთიერთობები
კატეგორია:კოლომბიის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით